Pedersen-mål gir Strømsgodset medaljehåp
0Strømsgodset 0Molde Spissen jobbet - i kjent stil - knallhardt på det vesentlige og uvesentlige. Men han fikk sin belønning på sin andre sjanse. Da var han på rett plass etter at Bismark Adjei Boateng hadde kjørt tunnel på Harmeet Singh nede langs dødlinja. Ballen la han ut til en umarkert Pedersen, som ikke nølte et sekund. – Jeg burde hatt ett til i dag, men jeg er mest fornøyd med hvordan laget fremstår. Vi visste det ville bli tøft, sier Marcus Pedersen til VG. Han har oppfattet beskjeden til trener Bjørn Petter Ingebretsen: Det skal være vondt å møte Strømsgodset. – Han skal gi juling og han får litt juling. Men han gjør en fantastisk jobb. Marcus er akkurat så vill som han skal være uten å være stygg. Han er i duellene og gir dem kamp hver eneste gang. Det er derfor vi hentet han, sier Godset-treneren. VG-lupen: Se presentasjonen av årets Strømsgodset-lag – og hvor VG tippet dem på tabellen før sesongenMarcus Pedersen Scoringen kom etter 19 minutter. 10 minutter senere var tilrettelegger Boateng plutselig alene og på skuddhold på 6-7 meter. Skuddet satte han utenfor mål. Rett før pause viste Marcus Pedersen muskler igjen. Han fikk landslagsstopper Vegard Forren til å se ut som en pingle i en duell, forserte og klemte til fra skrått hold. Keeper Ethan Horvath fikk et par fingre på ballen. VG-lupen: Se presentasjonen av årets Molde-lag – og hvor VG tippet dem på tabellen før sesongen Seieren gjør at Strømsgodset kun er ett poeng bak Viking på bronseplass. – Den var viktig for å henge med i toppen (seieren). Vi så frem mot denne matchen og alle gutta jobbet hardt sammen. Det var det som gjorde at vi vant i dag, sier Pedersen, som har scoret fem mål på like mange kamper for Godset etter overgangen fra Brann.På overtid i 1. omgang kom Godset enda nærmere. Gustav Valsvik kom høyest og headet ballen i stolpen. Her var Molde-keeperen på bærtur. Etter pause snudde kampbildet fullstendig. Molde tok over og hadde et par gode sjanser. Og hvordan Ruben Gabrielsen unngikk å score i 59. minutt er en gåte. Han bommet for åpent mål da han skulle heade ballen i mål. Molde fortsatte presset, men fikk aldri utligningen. – Det var en viktig kamp som vi egentlig ikke hadde råd til å tape, sier Vegard Forren til C More. Molde ligger på 7. plass på tabellen, syv poeng bak Viking på tredjeplass. – I førsteomgang ser det ut som vi spiller fotball i sement, sa Molde-trener Erling Moe til samme kanal i pausen.
(Strømsgodset – Molde 1-0) Han hadde tre sjanser og scoret på én. Marcus Pedersens mål kan bli viktig for Strømsgodset i kampen om medaljer.